Veldwagters verdink van korrupsieDaniel Shikwa Maluleke (links) en Solly Ubisi (Foto verskaf deur die Valke) Daniel Chikwa Maluleke (60) en Solly Ubisi (56) het Maandag in die Skukuza-landdroshof verskyn op aanklag van korrupsie, geldwassery en bedrog wat met die onwettige handeldryf met wilde diere verband hou. Kapt. Dineo Lucy Sekgotodi, woordvoerder van die direktoraat vir prioriteitsmisdaadondersoeke (die Valke), sê Maluleke en Ubisi is in samewerking met die Skukuza-veediefstaleenheid in hegtenis geneem. Dit volg ná ŉ omvattende ondersoek oor hul geldsake. “Die verdagtes het na bewering taktiese inligting aan renosterstropersindikate verskaf in ruil vir groot bedrae kontant.” Hulle bly in aanhouding tot 4 Mei 2022 vir ŉ formele aansoek om borgtog. Die ondersoek duur voort.